DECLARAZION UNIVERSAL DAI DERITS DAL OM 

Fate buine e proclamade de Samblee gjeneral des Nazion Unidis 
ai 10 di Decembar dal 1948. Risoluzion 217 A (III) 

Preambul 

Tignut cont che il ricognossi la dignitat di ducj i membris de gjernazie umane, i lor 

derits, compagns e inalienabii, e je la fonde de libertat, de justizie e de pas tal 

mont; 

Tignut cont che il dine e il spresea i derits dal om a an puartat a barbaretats 

ch'a ufindin la cussienue de umanitat e che al e stat proclamat che il divignl di un 

mont dula che i oms a gjoldin la libertat di peraule e di fede e la liberazion de 

pore e de miserie e je la plui grande braure dal om; 

Tignut cont che i derits dal om bisugne ch'a sein garanfits des legs, se si intint di 

fa in mut che Tom, come ultin ricors, nol scugni voltasi cu la fuarce cuintri la 

tiranie e la sclavitut; 

Tignut cont che bisugne promovi il svilup di bogns rapuarts tra lis Nazions; 

Tignut cont che tal Statut i popui des Nazions Unidis a an tornat a declara la lor 

fede tai derits fondamentai dal om, te dignitat e tal valor de persone umane, te 

paritat dai derits dal om e de femine, e ch'a an decidut di promovi il progres 

social e un mior sistem di vite tune plui grande libertat; 

Tignut cont che i Stats membris a an cjapat I'impegn di otignt, in cooperazion cu 

lis Nazions Unidis, il rispiet e I'osservance universal dai derits dal om e des 

libertats fondamentals; 

Tignut cont che une convinzion gjeneral sun chescj derits e sun cheste libertat e 

je de massime impuartance par une complete realizazion di chescj impegns; 

la Samblee Gjeneral des Nazions Unidis 

e proclame cheste Declarazion Universal dai Derits dal Om come ideal comugnal 

ch'a an di riva a velu ducj i popui e dutis lis Nazions par che ogni individui e ogni 

strument de societat, tignint cont simpri di cheste Declarazion, a cirin di promovi, 



cu la instruzion e la educazion, il rispiet di chescj derits e di chestis libertats e di 
garantTur, midiant proviodiments progresses di stamp nazional e internazional, il 
ricognossiment universal e efetif e il rispiet tant de bande dai popui dai Stats 
membris, che de bande dai popui dai teritoris ch'a son sot de lor jurisdizion. 

Articul 1 

Ducj i oms a nassin libars e compagns come dignitat e derits. A an sintiment e 
cussience e bisugne che si tratin un culaltri come fradis. 

Articul 2 

A ogni individui i spietin ducj i derits e dutis lis libertats proclamats in cheste 
Declarazion, cence nissune distinzion par vie di gjemazie, color, mascjo o 
femine, lenghe, religjon, di impinion politiche o alcaltri, di zoc nazional o social, di 
ricjece, di nassite o altre condizion. 

E no sara fate nissune distinzion nancje par vie dai Statut politic, juridic o 
internazional dai pats o de tiare che une persone i parten, tant se che tiare e je 
indipendent che s'e je sot ministrazion fiduciarie o no autonime o sot cualchi altri 
limit di sovranitat. 

Articul 3 

Ogni individui al a derit a la vite, a la libertat e a la sigurece de so persone. 

Articul 4 

Nissune persone e po jessi tignude in sclavitut o servitut; la sclavitut e il trafic dai 
sclafs di cualsisei gjenar a son improibtts. 

Articul 5 

No si po tortura nissun, ni dopra par nissune persone trataments o punizions 
barbars, disumans o vergognos. 



Articul 6 

Ognl individui al a derit, pardut la che si cjate a sei, che i vegni ricognussude la 
so personality juridiche. 

Articul 7 

Denant de leg a son ducj compagns e ducj a an derit, cence nissune parzialitat, a 
la stesse protezion de leg. A an ducj derit di jessi vuardats di ogni discriminazion 
contrarie a cheste Declarazion ch'e je stade fate cuintri cualsisei instigazion a 
discriminazions di che sorte. 

Articul 8 

Ogni individui al a derit a une real possibility di ricori a tribunal competents 
nazionai cuintri di fats ch'a van cuintri dai derits fondamentai che la constituzion 
o la leg i ricognossin. 

Articul 9 

Nissune persone no po jessi arestade, tignude in preson o mandade in esili 
cence juste reson. 

Articul 10 

Ogni individui al a derit in plene paritat, a une juste e publiche udience denant di 
un tribunal indipendent e imparzial, par decidi dai siei derits e doves, e ancje par 
prova la positivitat di cualsisei acuse penal che i vegni fate. 



Articul 1 1 



Ogni individui acusat di une malefate al e presumut nocent fintant che la 
so colpe no sei stade dimostrade par vie legal tun public proces dula che i 
vein dat ogni garanzie par difindisi. 



• Nissun individui nol po vignt condanat par une robe fate o no fate, se, in 
chel tal moment, che robe no jere considerade une malefate secont il derit 
local o internazional. Come che no si podara mai da un cjastic plui grant di 
chel stabiltt tal moment de malefate. 

Articul 12 

Nissun individui nol po jessi sogjet a interferencis arbitrariis te so vite privade, te 
so famee, te so cjase, te so corispuindince, e nancje jessi ufindut tal so onor e te 
so stime. Ogni individui al a derit di jessi vuardat de leg cuintri interferencis o 
ufesis di cheste fate. 

Articul 13 

• Ogni individui al a derit di sta e di movisi dentri i confins di ogni Stat. 

• Ogni individui al a derit di la vie di cualsisei pats, ancje dal so, e di torna. 

Articul 14 

• Ogni individui al a derit, cuintri lis persecuzions, di cirT e cjata ricet in altris 
pats. 

• Nol podara ricori a chest derit un individui s'al e cirut par malefatis no 
politichis o par fats contraris ai fins e ai principis des Nazions Unidis. 

Articul 15 

• Ogni individui al a derit di ve une citadinance. 

• A nissun individui no si po cjoli cence une reson la so citadinance e nancje 
il derit di cambiale. 

Articul 16 



• Oms e feminis in etat adate a an il derit di sposasi e di meti su famee, 
cence nissune limitazion di gjernazie, citadinance o religjon. A an ducj i 
stes derits a rivuart dal matrimoni, par tant ch'al dure e cuantche si disfe. 

• II matrimoni si po falu dome cul libar e plen consens dai nuvigs 
deventants. 

• La famee e je la fonde natural e fondamental de societat e e a il derit che 
la difindin la societat e il Stat. 

Articul 17 

• Ogni individui al a derit di ve une propietat so personal o comugnal cun 
altris. 

• A nissun individui no si po cjoli la so propietat cence une reson. 

Articul 18 

Ogni individui al a derit a la libertat di pinsir, cussience e religjon; chest derit al 
vul d? ancje libertat di gambia religjon o fede, e libertat di pandi dibessol o cun 
altris, tant in public che in privat, la so religjon o la so fede tal insegna, tes 
pratichis, tal cult e te osservance des ceremoniis. 

Articul 19 

Ogni individui al a derit a la libertat di impinion e di espression, dutun cul derit di 
no jessi lambicat par vie de so idee e il derit di cirt, di ve e di propaganda 
informazions e ideis cun ogni miec e cence limitazions. 

Articul 20 

• Ogni individui al a derit a la libertat di riunion e di associazion pacjifiche. 

• No si po oblea nissun a fa part di une associazion. 

Articul 21 



• Ogni individui al a derit di partecipa al guvier dal so paTs tant di persone 
che par miec di rapresentants sielzuts liberementri. 

• Ogni individui al a derit di pode riva, in condizions di paritat, ai puescj di 
vore publics dal so pais. 

• La volontat popolar e je la fonde de autoritat dai guviers; cheste volontat si 
a di pandile traviers elezions periodichis e onestis, a sufragjo universal e 
compagn, cun vot segret o tun altri mut ch'al garantissi la libertat di 
esprimisi. 

Articul 22 

Ogni individui, come part de societat, al a derit a la sigurece social, e ancje di 
realiza, cul impegn nazional e la colaborazion internazional e tignint cont de 
organizazion e des possibilitats di ogni Stat, i derits economics, sociai e cultural 
indispensabii a la so dignitat e a la libare cressite de so personality. 

Articul 23 

• Ogni individui al a derit al lavor, a la libare sielte dal puest di vore, a 
condizions justis e buinis di lavor e a jessi vuardat cuintri la disocupazion. 

• Ogni individui, cence parzialitat, al a derit di ve la stesse pae par un lavor 
compagn. 

• Ogni individui ch'al lavore al a derit a une pae juste e buine che i 
garantissi a lui e a la so famee une vite secont la dignitat umane e 
staronzade, s'al covente, cun altris miegs di protezion social. 

• Ogni individui al a derit di meti su sindacats e di faur part par difindi i siei 
interes. 

Articul 24 

Ogni individui al a derit di polsa e di distraisi, intindint cun chest un just limit des 
oris di lavor e di feriis periodichis paiadis. 



Articul 25 

• Ogni individui al a derit a un sistem di vite bon di garantT la salut e il 
bonsta so e de so famee, massime pal nudriment, il vestiari, une cjase, la 
assistence mediche, e ai servizis sociai necessaris; al a derit a la sigurece 
in cas di disocupazion, malatie, invaliditat, veduance, vecjae o in ogni altri 
cas di piardite dai miegs di sussistence par robis che no dipendin dal so 
vole. 

• La maternitat e la infanzie e an derit a curis specials e assistence. Ducj i 
fruts nassuts tal matrimoni o fur, a an di gjoldi de stesse protezion social. 

Articul 26 

• Ogni individui al a derit a la instruzion. La instruzion e a di jessi a gratis 
almancul pes classis elementars e fondamentals. La instruzion elementar 
e a di jessi obligatorie. La instruzion tecniche e professional e a di jessi 
possibil a ducj e cuss) la instruzion superior e a di jessi possibil a ducj 
daur dal merit. 

• La instruzion e a di jessi indrecade a une plene incressite de personality 
umane e a un simpri plui grant rispiet dai derits dal om e des libertats 
fondamentals. La instruzion e a di fa cressi la comprension, il bon cur, la 
amicizie fra dutis lis Nazions, lis comunitats etnichis e religjosis, e da une 
man a la vore des Nazions Unidis par mantign! la pas. 

• I gjenitors a an prin di ducj derit di sielzi il gjenar de instruzion pai lor fis. 

Articul 27 

• Ogni individui al a derit di jessi a part de vite cultural de comunitat, di gjoldi 
des arts e di da di vore al progres de sience e usufruT dai siei beneficis. 

• Ogni individui al a derit a la difese dal interes moral e matereal ch'a 
divegnin di une produzion sientifiche, leterarie e artistiche che lui al vedi 
fate. 



Articul 28 

Ogni individui al a derit di cjatasi a vivi tun sistem social e internazional dula che i 
derits e lis libertats proclamadis in cheste Declarazion a sein metuts in pratiche 
dal dut. 

Articul 29 

• Ogni individui al a doves viers la comunitat, la che lui al po madressi 
adimplen e cun libertat. 

• Tal dopra i siei derits e lis sos libertats, ognun al a di tignT cont dome dai 
limits presents de leg par che si ricognossin e che si rispietin pardabon i 
derits e lis libertats di chei altris e par contenta lis esigjencis justis de 
moral, dal ordin public e dal benjessi gjeneral di une societat 
democratiche. 

• No si po dopra mal chescj derits e chestis libertats cuintri i fins e i principis 
des Nazions Unidis. 

Articul 30 

Nissun Stat, grop o persone a puedin cjapa ale di cheste Declarazion par campa 
derits di meti su trafics o combina voris ch'a cirin di dinea cualchi derit o libertat 
ch'e je stade metude in clar cull. 



